OpenLLM-France/wikimedia huggingface dataset:
# Filologia anglesa

La filologia anglesa (en anglès English Philology o English Studies) és la branca de la filologia que s'ocupa de l'estudi de la llengua anglesa, de la seva literatura, i dels aspectes culturals i històrics de les principals societats angloparlants. L'objectiu d'aquests estudis és formar professionals que dominin els sistemes lèxic, semàntic, morfosintàctic i fonètic d'aquest idioma, amb la finalitat d'aprofundir en la cultura anglosaxona a través de la seva llengua i la seva literatura.
Per tal de facilitar l'aprenentatge, algunes de les assignatures s'imparteixen en anglès, combinant-ne la teoria amb l'anàlisi pràctic de texts. El títol inclou, a més, el coneixement d'altres aspectes de la cultura anglesa com ara la seva història, literatura o lingüística.
Els llicenciats en filologia anglesa estan capacitats per a desenvolupar funcions de:
* crítica literària i textual,
* correcció de texts i treballs relacionats amb el llenguatge,
* corrector literari a les editorials,
* assessor a les editorials,
* traductor,
* filòleg,
* lingüista,
* gramàtic,
* redactor o col·laborador en periòdics,
* producció literària,
* investigació en arxius i biblioteques,
* bibliotecari,
* documentalista.
Les ocupacions més freqüents són la docència, el turisme, la traducció i interpretació, el comerç, l'economia i les relacions internacionals.
Actualment, a l'Estat Espanyol, aquesta llicenciatura està essent reemplaçada pel Grau en Estudis anglesos per adaptar-se a l'Espai Europeu d'Ensenyament Superior.

## Referències

* ↑ «UCO - Guia de Sortides Laborals 2010» (en castellà). Universitat de Còrdova, 2010. Arxivat de l'original el 2010-09-22. [Consulta: 4 octubre 2011].

## Enllaços externs

* Filologia anglesa a la Universitat de Barcelona (UB)
* Filologia anglesa a la Universitat de València (UV)
# Chitrawao

Chitrawao fou un petit estat tributari protegit al districte de Gohelwar, al Kathiawar, regió del Gujarat, presidència de Bombai. Estava format només per un poble amb un únic tributari.
Els ingressos s'estimaven en 160 lliures i el tribut era de 49 lliures al Gaikwar de Baroda i 3 al nawab de Junagarh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Resolució 982 del Consell de Seguretat de les Nacions Unides

La Resolució 982 del Consell de Seguretat de les Nacions Unides fou adoptada per unanimitat el 31 de març de 1995. Després de reafirmar totes les resolucions sobre l'antiga Iugoslàvia i en particular la Resolució 947 sobre la Força de Protecció de les Nacions Unides (UNPROFOR), el Consell va prorrogar el mandat de la UNPROFOR per al període addicional que acabaria el 30 novembre de 1995 i va discutir les operacions a Croàcia.
El Govern de Bòsnia i Hercegovina havia acceptat el pla de pau del Grup de Contacte i les parts del país estaven observant un acord d'alto el foc. El Consell va ser encoratjat pels esforços de la UNPROFOR per ajudar en la implementació dels acords de Washington. Es va reiterar la importància de la ciutat de Sarajevo com a capital de Bòsnia i Hercegovina i centre multicultural, multiètnic i religiosa, i que l'acord sobre desmilitarització de la ciutat tindria un efecte positiu. S'han de respectar els drets humans per construir una confiança mútua i social.
El mandat de la UNPROFOR es va ampliar fins al 30 de novembre de 1995 i el secretari general Boutros Boutros-Ghali va ser autoritzat a tornar a desplegar tot el personal i els actius de la UNPROFOR de Croàcia a Bòsnia i Hercegovina, excepte les necessàries per al Operació de les Nacions Unides de Restauració de Confiança a Croàcia. La UNPROFOR va procedir a dur a terme l'aplicació dels acords pertinents, facilitar el lliurament d'ajuda humanitària a Bòsnia i Hercegovina a través de Croàcia i a mantenir la seva estructura de suport al país. Mentrestant, s'insta a les parts a ambdós països a observar l'alto el foc i negociar una solució pacífica.
Finalment, la resolució es va concloure demanant al Secretari General que mantingués informat al Consell sobre l'evolució a la regió.

## Referències

* ↑ Kovačević, Slobodanka; Dajić, Putnik. Chronology of the Yugoslav crisis, Volume 3. Institute for European Studies, 1998, p. 86. ISBN 978-86-82057-09-3.
* ↑ United Nations, Dept. of Public Information. The Blue helmets: a review of United Nations peace-keeping. 3rd. United Nations, Dept. of Public Information, 1996, p. 545. ISBN 978-92-1-100611-7.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerres Iugoslaves

## Enllaços externs

* PDF Text de la Resolució a UN.org
# Felipe Lazcano y Morales de Setién

Felipe Lazcano y Morales de Setién (L'Almunia de Donya Godina, 1868 - Madrid, 1951) fou un advocat i polític gallec. Fou membre del Partit Conservador englobat en la facció dirigida per Juan de la Cierva y Peñafiel (ciervistas), amb la qual fou elegit diputat pel districte de Mondoñedo a les eleccions generals espanyoles de 1919, 1920 i 1923. Durant la Dictadura de Primo de Rivera fou nomenat Director General de Montes, Caza y Pesca per Dámaso Berenguer y Fusté.
Després de la desfeta del seu partit en proclamar-se la Segona República Espanyola, s'arrenglerà amb els agraristes, de manera que a les eleccions generals espanyoles de 1933 fou elegit diputat per la província de Lugo per l'Agrupación Nacional de Derechas amb Luís Rodríguez de Viguri; ambdós, juntament amb el republicà independent Manuel Saco Rivera, formarien part de la Minoria Agrària. A les eleccions generals espanyoles de 1936 es va presentar pel Partit Agrari, però no fou escollit.

## Enllaços externs

* EL PARTIDO AGRARIO ESPAÑOL (1934-1936): UNA ALTERNATIVA CONSERVADORA Y REPUBLICANA
* Fitxa del Congrés dels Diputats (castellà)
# Messier 100

Messier 100 (M100 o NGC 4321) és una galàxia espiral situada a una distància de 56 milions d'anys llum, a la constel·lació de la Cabellera de Berenice. Va ser descoberta el 1781 per Pierre Méchain i posteriorment afegida pel seu amic Charles Messier al seu catàleg unes setmanes més tard.
La galàxia és un dels principals components del cúmul de la Verge juntament amb M87. Els seus braços espirals més brillants estan compostos d'estrelles blaves després de la interacció amb galàxies veïnes. El diàmetre de la galàxia és de 160.000 anys llum, més elevat que el de la Via Làctia.
Gràcies al descobriment de 20 estrelles variables cefeides pel telescopi espacial Hubble el 1993, s'ha pogut establir que M100 es troba a una distància estimada de 56 milions d'anys llum. Aquests mesuraments van servir de test del mateix telescopi al mostrar els defectes òptics que patia al principi de la missió.
S'han observat quatre supernoves dins la galàxia, 1901B, 1914A, 1959E e11979C que va arribar a una magnitud d'11,6 a l'abril de 1979, cosa força rara en una galàxia tan llunyana.

## Observació

La galàxia té una magnitud força feble de 9,4 i és, per tant, impossible d'observar amb binoculars. Cal un telescopi de 200 mm per poder observar les regions perifèriques del nucli i el seu halo. Per observar els braços espirals caldra un telescopi de 400 mm, tot i que es poden observar fent fotografia CCD de llarga exposició amb un telescopi de 200 mm. Gràcies a la seva disposició pràcticament frontal respecte de la Terra, és possible observar el desenvolupament integral dels seus braços.

## Referències

* ↑ «Messier 100». NASA/IPAC Extragalactic Database. [Consulta: 1r juny 2018].
* ↑ Chengze Liu «The GALEX Ultraviolet Virgo Cluster Survey (GUViCS) III. The ultraviolet source catalogs» (en anglès). Astronomy and Astrophysics, 01-09-2014, pàg. 124–124. DOI: 10.1051/0004-6361/201322511.
* 1 2 3 «Messier 100». [Consulta: 1r juny 2018].
* ↑ R. Brent Tully. «Cosmicflows-3». [Consulta: 1r juny 2018].
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Barbara Catinella «The Arecibo Legacy Fast ALFA Survey. III. H i Source Catalog of the Northern Virgo Cluster Region» (en anglès). Astronomical Journal, 6, 20-04-2007, pàg. 2569–2583. DOI: 10.1086/516635.
* ↑ Robert Minchin «NIBLES: an H I census of stellar mass selected SDSS galaxies» (en anglès). Astronomy and Astrophysics, 01-11-2016, pàg. 118. DOI: 10.1051/0004-6361/201528048.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* SEDS (anglès)
* Dades astronòmiques SIMBAD (anglès)
# Pascal Deramé

Pascal Deramé (Nantes, País del Loira, 25 de juliol de 1970) va ser un ciclista francès, que fou professional entre 1994 i 2002. Del seu palmarès destaca una medalla de plata al Campionat del Món en contrarellotge per equips de 1994 i el Gran Premi de Lillers de 2002.

## Palmarès

* 1993
** 1r a la Bordeus-Saintes
* 1994
** 1r al Tour de Finisterre
** Medalla de plata al Campionat del món en Contrarellotge per equips (amb Dominique Bozzi, Jean-François Anti i Christophe Moreau)
* 1996
** Vencedor d'una etapa al Tour de Poitou-Charentes
* 2002
** 1r al Gran Premi de Lillers

### Resultats al Tour de França

* 1997. 131è de la classificació general
* 1998. 84è de la classificació general
* 1999. 140è de la classificació general
* 2000. 111è de la classificació general

### Resultats al Giro d'Itàlia

* 2001. Abandona

### Resultats a la Volta a Espanya

* 1995. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Reducció

* Per a altres significats, vegeu «Reducció (desambiguació)».
La reducció és un procés electroquímic pel qual un àtom o ió guanya un o més electrons, tot disminuint el seu estat d'oxidació. Tanmateix, en química orgànica, hi ha moltes reaccions a les quals no ni ha cap guany d'electrons que són considerades reduccions, el que hi ha és una reorganització dels electrons dins les molècules, en seria un exemple la hidrogenòlisi d’un derivat hidrogenat. En tot procés de reducció hi intervé un actor que guanya electrons i un altre que els cedeix, és a dir, tota reducció comporta també una oxidació, per això es parla de reaccions d'oxidació reducció.
Per exemple, el Fe$^{2+}$ i el Fe$^{3+}$ són reduïts a Fe$^0$ per l'H₂ segons la següent reacció:
Fe$^{2+}$+H₂→Fe+2H$^+$ Fe$^{3+}$+3/2H₂→Fe+3H$^+$
L'hidrogen actua, en aquest cas, com a agent reductor i redueix els ions de ferro.

## Vegeu també

* Potencial de reducció
* Potencial normal d'elèctrode
* Reacció d'oxidació reducció
* Reducció de Clemmensen
* Reducció de Wolff-Kishner

## Referències

* ↑ «Reducció». Gran Enciclopèdia Catalana. Barcelona: Grup Enciclopèdia Catalana.
# Faquilena de Roergue

Faquilena de Roergue (840 - abans del 17 d'abril 865), filla de Ramon I de Tolosa, comte de Tolosa i de Berta de Reims.

## Núpcies i descendents

Es va casar l'any 860 amb Llop I de Bigorra, comte de Bigorra. D'aquest matrimoni nasqueren:
* l'infant Donat III Llop de Bigorra (v 860-945), comte de Bigorra.
* l'infanta Dadilda de Pallars, (v 860-?) esposa de Garcia II, rei de Pamplona.
* l'infant Ramon II de Pallars i Ribagorça (v 860 - d 920), comte de Pallars i Ribagorça.
* l'infant Mansió I de Pallars (?-v 940), vescomte de Lavedan.

## Referències

* 1 2 3 (anglès) Faquilena de Rouergue (c840-?), consultat el 4 de setembre de 2016.
* ↑ (castellà) Faquilena de Roergue, consultat el 27 d'agost de 2016.
# Resolució 980 del Consell de Seguretat de les Nacions Unides

La Resolució 980 del Consell de Seguretat de les Nacions Unides, adoptada sense votació el 22 de març de 1995, observant amb pesar la renúncia del jutge de la Cort Internacional de Justícia Robert Yewdall Jennings que faria efecte el 10 de juliol de 1995, el Consell va decidir que en concordança a l'Estatut de la Cort les eleccions per omplir la vacant s'efectuarien el 12 de juliol de 1995 en una sessió del Consell de Seguretat i durant la XXXIXIX sessió de l'Assemblea General.
Jennings, un jurista britànic, va ser membre de la Cort des de 1982 i el seu president entre 1991 i 1994.

## Referències

* ↑ Members of the International Court of Justice Arxivat 2018-08-17 a Wayback Machine.. International Court of Justice.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Llista de jutges de la Cort de Justícia Internacional

## Enllaços externs

* PDF Text de la Resolució a UN.org
# Forn de calç de Sant Jaume de Llierca

El forn de calç de Sant Jaume de Llierca és un forn de calç de Sant Jaume de Llierca (Garrotxa) inclòs a l'Inventari del Patrimoni Arquitectònic de Catalunya.

## Descripció

Es troba al costat de la pista que de Sant Jaume de Llierca mena a Santa Magdalena de Montpalau. Es tracta de les restes d'un antic forn de calç en molt mal estat de conservació. És de planta circular i va ser bastit amb grans pedres poc escairades. A nivell de terra hi ha algunes finestretes o obertures en forma d'espitlleres.

## Història

Actualment s'utilitza d'abocador incontrolat. Segons la gent del poble, a principis del segle XX ja havia entrat en desús.

## Referències

* 1 2 «Forn de calç de Sant Jaume de Llierca». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Refugi del Riu dels Orris

El refugi del Riu dels Orris és un refugi de muntanya de la Parròquia d'Escaldes-Engordany (Andorra) a 2.230 m d'altitud i situat al costat del Pla de l'Ingla, a la dreta del riu Madriu en la vall del mateix nom.

## Referències

* ↑ «Refugi Riu dels Orris». Visit Andorra. [Consulta: 14 juny 2023].
# Choristostigma

Choristostigma és un gènere d'arnes de la família Crambidae.

## Taxonomia

* Choristostigma disputalis (Barnes & McDunnough, 1917)
* Choristostigma elegantalis Warren, 1892
* Choristostigma erubescens (Hampson, 1899)
* Choristostigma laetalis (Hampson, 1900)
* Choristostigma leucosalis (Barnes & McDunnough, 1914)
* Choristostigma particolor (Dyar, 1914)
* Choristostigma perpulchralis
* Choristostigma plumbosignalis Fernald, 1888
* Choristostigma roseopennalis (Hulst, 1886)
* Choristostigma zephyralis

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
# Riu Gumti (Tripura)

Gumti és un riu de Tripura a l'Índia i de Bangladesh.
Es forma per la unió dels rius Chaima i Raima, que neixen respectivament a les serres d'Atharamura i de Lanktharai a les muntanyes Tripura (Tipperah Hills). Els dos rius units formen el Gumti prop de la frontera oriental de Tripura, just per sobre dels ràpids coneguts com a Dumra Falls. Deixa Tripura pel poble de Bibibazar, uns quilòmetres a l'est de Comilla (Comillah o Kumilla), i divideix el territori en dues parts similars. Corre a l'oest i desaigua al Meghna prop de Daudkandi. La seva longitud és d'uns 105 km la meitat a Tripura i la resta és a Bangladesh.
És un riu cabalós a l'època de les pluges, però limitat a l'època seca. Els afluents principals són, a Tripura, el Kasiganj, Pithraganj i Mailakcherral, tots per la part nord. Les principals ciutats per les que passa són Comilla, Jafarganj i Panchpukuria. Altres llocs destacats són Companyganj, Muradnagar i Gauripura.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Fort de Las Pedrizas

El Fort de Las Pedrizas es troba en les proximitats de la població de Bicorb (Canal de Navarrés, País Valencià), fora del seu nucli urbà, al vessant d'una muntanya en el paratge conegut com a “Las Pedrizas”. Es tracta d'una fortificació construïda al començament del segle xvii. Sota la protecció de la Declaració genèrica del Decret de 22 d'abril de 1949, i la Llei 16/1985 sobre el Patrimoni Històric Espanyol. Té per Codi de Bé de Rellevància Local: 46.22.071-003.

## Descripció historicoartística

És un castell que es va construir fora del nucli urbà com a baluard i refugi de les tropes que van combatre els revoltats moriscs després del Decret d'Expulsió de 1609, els quals van romandre vivint per les zones de la Mola. Es va construir per ordre de Juan Pacheco, dirigint les obres el mestre Francisco Miranda. Les seves restes, abandonades des de la derrota morisca, es troben en avançat estat de ruïna, havent estat alguna de les seves dependències reconvertides per a usos agrícoles i ramaders. Es distingeix principalment el seu recinte emmurallat, en el qual s'obren troneres i espitlleres habilitades per a l'incipient ús del foc fuseller i artiller.

## Referències

* ↑ «Inventari General del Patrimoni Cultural Valencià».
* 1 2 http://www.cult.gva.es/dgpa/bics/detalles_bics.asp?IdInmueble=43
* ↑ http://www.castilloscomunidadvalenciana.com/canal2.htm Arxivat 2015-01-02 a Wayback Machine.
# Zeruko Argia

Zeruko Argia (en català: Llum celestial) fou una revista mensual escrita completament en euskera que va aparèixer l'1 de gener de 1919 en Pamplona. Editada pel pare caputxí Damaso de Inza, versava sobre temes catòlics. En 1921 es publicaria una altra capçalera, Argia.
Amb la Guerra Civil Espanyola desapareixerien ambdues, i Zeruko Argia no tornaria fins a 1954.
És la revista en llengua basca amb major longevitat, des de 1980 es publica per una cooperativa de treballadors amb el nom d'Argia (Llum). Esta nova etapa res te a vore amb l'etapa de 1921-1936, on era un setmanari marcadament catòlic.
El 2017, un dels seus periodistes va ser el primer de l'estat en ser multat fent servir la llei mordassa.

## Referències

* ↑ Zeruko Argia a Auñamendi Eusko Entziklopedia
* ↑ Zeruko Argia Primera etapa (1919-1936) a Auñamendi Eusko Entziklopedia
* ↑ Argia a Auñamendi Eusko Entziklopedia
* ↑ Zeruko Argia Segunda etapa (1954-1980) a Auñamendi Eusko Entziklopedia
* 1 2 Zeruko Argia Tercera etapa (1980-) a Auñamendi Eusko Entziklopedia
* ↑ «Multen un periodista en aplicació de la llei mordassa per primera vegada». Directa. Arxivat de l'original el 2017-03-23 [Consulta: 22 març 2017].
# Pascal Feindouno

Pascal Feindouno (Conakry, 27 de febrer de 1981) és un exfutbolista guineà de la dècada de 2000.
Fou internacional amb la selecció de futbol de Guinea.
Pel que fa a clubs, destacà a AS Saint-Étienne.

## Referències

* ↑ «Pascal Feindouno, le Zidane noir pour Piquionne.». Guineefoot. [Consulta: 12 febrer 2018].
* ↑ «Pascal Feindouno - Goals in International Matches».
* ↑ Guinea star in Gers plea
* ↑ «The Screamer - It's the talk of football». Mail Online.
* ↑ Pascal Feindouno a National-Football-Teams.com (anglès)
# Refugi del Pla de la Font

El refugi del Pla de la Font és un refugi de muntanya del terme municipal d'Alt Àneu, a la comarca del Pallars Sobirà, dins de l'antic terme de Jou.
Està situat sota el vessant nord del coll de Fogueruix a 2.016 m d'altitud i a la zona perifèrica del Parc Nacional d'Aigüestortes i Estany de Sant Maurici, el qual n'és el gestor i propietari.
Per arribar-hi cal agafar la pista forestal que surt de la carretera que va d'Espot i Jou cap a Son. Després de poc més de 8 km per pista ben senyalitzada, ens caldrà deixar el vehicle en un aparcament a uns 400 m de l'entrada del refugi. A peu també és possible arribar-hi des d'Espot en unes 3 hores i pels Prats de Pierró en 1:45 hores.
Les ascensions possibles són el Tessó de Son (2.698) en 3 hores, Pic del Pinetó (2.648) en 2 hores i l'alta Vall de Cabanes. Molts turistes, però, solen arribar-se fins al proper coll de Fogueruix (2.105) amb poc més de 10 minuts, o al boscós Pic de Quartiules (2.222) en uns 40 minuts.

## Referències

* ↑ Institut Cartogràfic i Geològic de Catalunya

## Enllaços externs

* Web del refugi
# Rivignano

Rivignano (friülà Rivignan) és un antic municipi italià, dins de la província d'Udine. L'any 2007 tenia 4.400 habitants. Limitava amb els municipis de Bertiolo, Pocenia, Ronchis, Talmassons, Teor i Varmo.
El 2014 es fa fusionar amb el municipi de Teor creant així el nou municipi de Rivignano Teor, després de la celebració d'un referèndum on la majoria dels habitants van votar favorablement. Actualment és una frazione del nou municipi.

## Administració

Llista d'alcaldes :
| Període | Identitat | Partit |
| 2004- ? | Paolo Battistutta | Llista cívica |

## Galeria d'imatges

* Església parroquial
* El riu Stella vora Ariis
* Villa Savorgnan - Ottelio a Ariis

## Referències

* ↑ «Trionfo dei "sì" per il comune unico». messaggeroveneto, 03-12-2012 [Consulta: 10 abril 2017].
# Francesc Catà

Francesc Catà i Major fou un compositor català de mitjan segle xviii, del qual es posseeixen escasses dades biogràfiques. Se sap que en data 21 de gener de 1751, beneficiat i prevere, era procurador dels delmes dels residents de l'església parroquial de Sant Pere i Sant Pau de Canet de Mar. Es conserva una "Area Humana / Con Violines", al fons musical CMar.

## Referències

* ↑ Gregori i Cifré, Josep Maria. Fons Musical de l'Església de Sant Pere i Sant Pau de Canet de Mar. Fons de l'Església Parroquial de Sant Pere i Sant Pau de Canet de Mar, vol. 1, 2009, p. VII-LX. Barcelona : Generalitat de Catalunya, Departament de Cultura i Mitjans de Comunicació, 2009, 2009, p. 29. ISBN 9788439379676.
# Xahr Hilal Yuhan`im

Xahr Hilal Yuhanʿim fou rei de Qataban al segle i aC.
Era fill i successor de Yadaʿʾab Dhubyan que el va associar al govern. Quan va morir el seu pare va regnar sol un temps i després va associar al seu fill Hawfi`am Yuhan`im. Aquest corregnat amb el seu fill esmentada en una inscripció al sota d'una estàtua de lleó de bronze, presenta un sincronisme entre aquest rei i el rei de Ma'in, Waqah'il Yatha, esmentat en una altra inscripció junt amb el seu fill Iliyafa Yashur, que després fou rei en solitari de Ma'in. Aquest sincronisme permet situat el regnat a la segona meitat del segle i aC. Utilitzava el títol de mukàrrib de Qataban.
El va succeir el seu fill associat.

## Referències

* Mounir Arbach, « La chronologie du royaume de Qatabân du Ier siècle avant J.-C. au Ier siècle après J.-C. », Chroniques yéménites en línia, 10/2002, posat en línia 21 d'abril de 2003, Consulta 31 d'octubre de 2010. URL :
# París-Tours 1998

La París-Tours 1998 fou la 92a edició de la clàssica París-Tours. Es disputà el 4 d'octubre de 1998 i el vencedor final fou el francès Jacky Durand de l'equip Casino.
Va ser la novena cursa de la Copa del Món de ciclisme de 1998.

## Classificació general

| | Ciclista | Equip | Temps |
| 1 | Jacky Durand | Casino | 5 h 45 min 14 s |
| 2 | Mirko Gualdi | Polti | + 2 s |
| 3 | Jaan Kirsipuu | Casino | + 31 s |
| 4 | Stefano Zanini | Mapei-Bricobi | m. t. |
| 5 | Nicola Minali | Riso Scotti-MG Boys Maglificio | m. t. |
| 6 | Max van Heeswijk | Rabobank | m. t. |
| 7 | Alessandro Bertolini | Coficis | m. t. |
| 8 | Jo Planckaert | Lotto-Mobistar | m. t. |
| 9 | André Korff | Festina-Lotus | m. t. |
| 10 | Jean-Patrick Nazon | La Française des Jeux | + 32 s |

## Referències

* ↑ «Durand y Bartoli hacen pleno en la París—Tous». Mundo Deportivo, 05-10-1998 [Consulta: 1r agost 2015].

## Enllaços externs

* Pàgina oficial
* Resultats a les-sports.info